stanford-oval/wikipedia huggingface dataset:
Esa Heikkilä

Esa Heikkilä on suomalainen kapellimestari. Hän on toiminut vuodesta 2010 päätoimenaan Lohjan kaupunginorkesterin taiteellisena johtajana ja toimii Sysmän Suvisoiton festivaalin taiteellisena johtajana kaudet 2016-2018.  Hän johtaa lisäksi Lahden Nuorta Sinfoniaa, ja on säännöllisesti kutsuttu johtamaan myös ulkomaille. Hän on aiemmin toiminut 25 vuotta Sinfonia Lahden viulistina. Hän on toiminut vuodesta 2003 myös Sinfoniaorkesteri Vivon taiteellisena johtajana.
Heikkilä sai vuonna 2014 Etelä-Suomen Sanomien Aukusti-palkinnon tekemästään työstä lahtelaisen musiikkielämän edistämiseksi.
Aiheesta muualla

Esa Heikkilä Lohjan kaupunginorkesterin sivulla (Arkistoitu – Internet Archive).
Elim Chan

Elim Chan
Elim Chan (kiin.: 陳以琳; Jyutping: Can4 Ji5lam4; s. 18. marraskuuta 1986 Hongkong) on kapellimestari. Chan toimii Antwerp Symphony Orchestran (Antwerpenin sinfoniaorkesterin) ylikapellimestarina konserttikaudesta 2019–2020 lähtien ja Royal Scottish National Orchestran (Skotlannin kuninkaallisen kansallisorkesterin) pääasiallisena vierailevana kapellimestarina kaudesta 2018–2019 alkaen.
Opintoja

Elim Chan lauloi lapsikuorossa Hongkongissa ja aloitti pianonsoiton kuusivuotiaana. Hän suoritti Massachusettsin Smith Collegessa musiikin kandidaattitutkinnon. Sen jälkeen hän opiskeli Michiganin yliopistossa, jossa hän oli University of Michigan Campus Symphony Orchestran ja Michigan Pops Orchestran musikaalinen johtaja. Hän suoritti Michiganissa orkesterinjohdon maisterin ja tohtorin tutkinnot ja valmistui kapellimestariksi vuonna 2014. Vuonna 2013 Chan sai Bruno Walter Conducting Scholarship -stipendin ja vuonna 2015 hän osallistui Bernard Haitinkin mestarikurssille Luzernissa.
Musikaalinen ura

Elim Chanista tuli vuonna 2014 Donatella Flick Conducting Competition -kisan ensimmäinen naisvoittaja. Voittonsa ansiosta hän toimi konserttikauden 2015–2016 aikana assistenttikapellimestarina London Symphony Orchestrassa. Kaudella 2016–2017 hän osallistui Dudamel Fellowship -ohjelmaan Los Angeles Philharmonicissa.
Kaudella 2018–2019 Chanista tuli Royal Scottish National Orchestran pääasiallinen vieraileva kapellimestari ja seurasi näin Thomas Søndergårdia.
Kaudesta 2019–2020 lähtien Chan on Antwerp Symphony Orchestran ylikapellimestari. Orkesterin kotisali on Koningin Elisabethzaal -sali Antwerpenissa. Chan, joka seuraa muun muassa Edo de Waartin ja Jaap van Zwedenin jalanjälkiä, on nuorin ylikapellimestari, jonka Antwerp Symphony Orchestralla on koskaan ollut.
Tämän lisäksi Chan on toiminut vierailevana kapellimestarina eri orkestereissa: Mariinsky Theatre Orchestra, Hong Kong Philharmonic Orchestra, London Symphony Orchestra, Koninklijk Concertgebouworkest, Orchestre Philharmonique de Luxembourg, Philharmonia Orchestra, Royal Liverpool Philharmonic Orchestra, Frankfurt Radio Symphony Orchestra, Orchestre National de Lyon, Rotterdams Philharmonisch Orkest ja Houston Symphony, sekä Music Academy of the West -ohjelmassa.
Hän on myös johtanut National Arts Centre Orchestra Ottawassa ja Orchestre de la Francophonie, osana NAC Summer Music Institute -ohjelmaa vuonna 2012, jossa hän teki yhteistyötä Pinchas Zukermanin kanssa. Hän osallistui Musical Olympus Festivaliin Pietarissa sekä Cabrillo Festival Orchestran ja Baltimore Symphony Orchestran työpajoihin (Marin Alsopin, Gerard Schwarzin ja Gustav Meierin kanssa).
Yksityiselämä

Elim Chan on kihloissa hollantilaisen perkussionistin Dominique Vleeshouwersin kanssa, joka sai vuonna 2020 hollantilaisen Nederlandse Muziekprijs -musiikkipalkinnon.
Aiheesta muualla

Elim Chanin nettisivut
Harrison Parrott, sivu Elim Chanista
Antwerp Symphony Orchestra nimittää Elim Chanin uudeksi ylikapellimestariksi (Arkistoitu – Internet Archive)
Eero Honkinen

Eero Vilhelm Honkinen (8. maaliskuuta 1922 Laitila – 30. toukokuuta 1995) oli suomalainen juristi ja maakuntaneuvos, joka toimi pitkään Laitilan kunnanjohtajana.
Henkilöhistoria

Eero Honkisen vanhemmat olivat maanviljelijä Oskar Vilhelm Honkinen ja Milda Irene Lehtonen ja puoliso vuodesta 1956 Pirkko Anna-Liisa Yli-Karro. Honkinen tuli ylioppilaaksi 1945 ja suoritti ylemmän oikeustutkinnon 1951. Laitilan kunnanjohtajaksi hän tuli valmistumistaan seuraavana päivänä. Honkisella oli lukuisia luottamustoimia, presidentin valitsijamies hän oli vuonna 1962. Honkinen sai maakuntaneuvoksen arvonimen vuonna 1980.
Julkaisuja

Kuvakertomus Laitilasta, 1973
Kummikuntaliikkeestä ystäväkuntatoiminnaksi: Laitilan – Bollebygdin / Härrydan ystäväkuntatoiminnan alkuvaiheita, 1990
Enteriitti

Enteriitti tarkoittaa ruoansulatuskanavan tulehdusta. Yksi esimerkki siitä on gastroenteriitti eli oksennustauti.
Muualla

Tohtori.fin sanasto
Fearless

Fearless voi tarkoittaa ainakin seuraavia:
Peloton etsivä (engl. Fearless), italialainen viihdetrilleri vuodelta 1978
Peloton (engl. Fearless), Peter Weirin ohjaama elokuva vuodelta 1993
Fearless, kiinalainen toimintaelokuva vuodelta 2006
Fearless, Netflixin dokumenttisarja vuodelta 2016
Fearless, brittiläinen televisiosarja vuodelta 2017
Fearless, animaatioelokuva vuodelta 2020
Fearless, Pink Floydin kappale vuodelta 1978
Fearless, Tim Curryn albumi vuodelta 1979
Fearless, Nina Hagenin albumi vuodelta 1984
Fearless, Taylor Swiftin kappale vuodelta 2008
Fearless, Taylor Swiftin musiikkialbumi vuodelta 2008
Fearless (Taylor’s Version), ed. albumin uusi versio vuodelta 2023
Fearless, Le Sserafimin kappale ja EP vuodelta 2022
Fearless Records, levy-yhtiö
HMS Fearless (1794), 12-tykkinen tykkipursi
HMS Fearless (1804), 12-tykkinen tykkipriki
HMS Fearless (1837), siipirattain varustettu tutkimusalus
HMS Fearless (1886), torpedoristeilijä
HMS Fearless (1912), Active-luokan tiedusteluristeilijä
HMS Fearless (H67), F-luokan hävittäjä
HMS Fearless (L10), Fearless-luokan maihinnousualus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fearless”, voi hakea sivunnimihaulla, laajalla sivunnimihaulla tai tekstihaulla.
Etelästoa

Etelästoa (myös Eteläinen stoa) voi viitata seuraaviin antiikin kreikkalaisiin stoiin eli pylväshalleihin:
Etelästoa, Assos
Etelästoa, Ateenan Agora
Etelästoa, Delos
Etelästoa, Korintti
Etelästoa, Olympia
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Etelästoa”, voi hakea sivunnimihaulla, laajalla sivunnimihaulla tai tekstihaulla.
Erikoiskori

Erikoiskori Oy oli suomalainen autokoritehdas, joka valmisti koreja muun muassa linja-autoihin, kirjastoautoihin sekä muihin erikoisautoihin, kuten paloautoihin. Yritys oli perustettu vuonna 1971, ja sen toiminta itsenäisenä yrityksenä päättyi vuonna 1992, kun se monien vaiheiden jälkeen fuusioitiin Carrus Oy:öön, jonka nimi sittemmin muuttui Volvo Bus Finland Oy:ksi.
Esko Horsmasalo

Esko Juha Jalmari Horsmasalo, vuoteen 1936 Salo (15. joulukuuta 1913 Tampere – 1. huhtikuuta 1995 Hämeenlinna) oli suomalainen maanviljelijä ja osuustoimintaliikkeen vaikuttaja, joka sai maanviljelysneuvoksen arvonimen.
Horsmasalon vanhemmat olivat lääketieteen ja kirurgian tohtori, lääkintäeversti Toivo Salo ja Katri Langinkoski. Hänen puolisonsa 1942–1993 oli Aino Inkeri Jussila. Horsmasalo tuli ylioppilaaksi Helsingin Suomalaisesta normaalilyseosta 1932 ja valmistui Helsingin yliopistosta agronomiksi ja maatalous- ja metsätieteiden kandidaatiksi 1939. Hän oli Jokioisten kartanoiden tilanhoitajan apulainen ja peltoviljelysosaston johtaja 1939–1947 ja sitten Tiirinkosken tilan isäntä Vanajassa, vuodesta 1967 Hämeenlinnassa. Hämeenlinnan Osuusmeijerin johtokuntaan Horsmasalo kuului 1950–1978 ja oli sen puheenjohtaja 1960–1978, Turengin Sokeritehdas Oy:n hallintoneuvostoon 1952–1980 ja oli sen puheenjohtaja 1964–1980, Osuuskunta Metsäliiton edustajistoon vuodesta 1955 sekä useiden eri liikeyritysten hallituksiin ja johtokuntiin. Hän oli lisäksi muun muassa Uudenmaan-Hämeen metsänhoitoyhdistysten liiton hallituksen jäsen vuodesta 1952, Hämeenlinnan ympäristön metsänhoitoyhdistyksen hallituksen jäsen 1954–1978 ja puheenjohtaja 1955–1978 sekä Uudenmaan-Hämeen metsänhoitolautakunnan jäsen vuodesta 1960. Maanviljelysneuvoksen arvonimen Horsmasalo sai 1978.
Aiheesta muualla

Anna-Maria Vilkuna: Esko Horsmasalo Biografiasampo.
Elias Siippainen

Elias Siippainen (22. tammikuuta 1888 Kuopio – 13. huhtikuuta 1951 Helsinki) oli suomalainen toimittaja, kirjailija ja suomentaja.
Siippaisen vanhemmat olivat maalarimestari Otto Siippainen ja Stiina Loviisa Gerdt. Siippainen kävi Kuopion lyseota vuosina 1901-1906, jonka jälkeen hän oli apteekkariharjoittelijana Sysmässä, kunnes siirtyi muutaman vuoden kuluttua maalariksi. Myöhemmin Siippainen kierteli kolme vuotta Skandinaviassa, Venäjällä, Saksassa ja Belgiassa opiskellen kieliä ja taidetta. Suomeen palattuaan hän työskenteli Työmiehen oikolukijana ja taidekriitikkona sekä vuodesta 1917 Työn Vallan toimittajana. Vuonna 1919 Siippainen osallistui Aunuksen retkelle, vaikka hän vaikutti sosialidemokraattisessa työväenliikkeessä. 1920-luvulta lähtien Siippainen kirjoitti humoristisia näytelmiä, julkaisi esseitä, kirjallisuusarvosteluja ja novelleja Suomen Sosialidemokraatissa ja muissa työväenlehdissä. Vuosina 1921–1926 hän toimitti pilalehti Kurikkaa. Lisäksi Siippainen suomensi venäläistä kaunokirjallisuutta muun muassa Mihail Šolohovin ja Vasili Smirnovin tuotantoa. Myöhemmin hän toimi kustannusalalla kirjallisena avustajana. Siippainen käytti muun muassa nimimerkkejä ”E. S-nen”, ”Ent. potilas”, ja ”Juutas Käkriäinen”.
Siippaisen puoliso oli Siiri Julia Alanko, jonka kanssa hän avioitui vuonna 1919.
Teokset

Kaksi kärpästä yhdellä iskulla : 1-näytöksinen kansannäytelmä.  (K.K.:n juhlaohjelmakirjasia 5)  Helsinki:  Kulutusosuuskuntien Keskusliitto, 1926.
Hurskas isä ja iloinen tytär : 1-näytöksinen huvinäytelmä.  (Nimimerkillä ”Juutas Käkriäinen”. Kansanvallan näytelmistö 10)  Helsinki:  Kansanvalta, 1930.
Teokset > Suomennoksia

Šolohov, Mihail: Aron raivaajat.  Suomentanut Elias Siippainen. Helsinki:  Kirjailijain Kustannusliike, 1938.
Šolohov, Mihail: Hiljainen Don : osat 1–4.  Suomentanut Elias Siippainen. Helsinki:  Kustannus Oy Smia, 1944–1945.
Smirnov, Vasili: Veljekset.  Suomentanut Elias Siippainen. Helsinki:  Kustannus Oy Smia, 1945.
Farahnaz Pahlavi

| Farahnaz Pahlavi |
| --- | --- |
 Iranin prinsessa
 Farahnaz Pahlavi vuonna 1980.
Syntynyt:  Yasmin Farahnaz Pahlavi 12. maaliskuuta 1963 (ikä 61) Teheran, Iran
Suku:  Pahlavi
Isä:  Mohammad Reza Pahlavi
Äiti:  Farah Diba
Farahnaz Pahlavi (s. 12. maaliskuuta 1963 Teheran, Iran) on Iranin šaahi Mohammad Reza Pahlavin vanhin tytär.  Farahnaz opiskeli Niavaran Special Schoolissa ja Cairo American Collegessa vuosina 1980–1981. Myöhemmin hän opiskeli myös Columbian yliopistossa sosiaalialaa. Hän asuu New Yorkissa, ja työskentelee siellä sairaalassa ja vanhainkodissa.
Eoseowa

| Eoseowa> 어서와 |
| --- | --- |

Tyyli:  draama
Kestoaika:  35 min
Pääosissa:   Kim Myung-soo  Shin Ye-eun  Seo Ji-hoon  Yoon Ye-joo  Kang Hoon 
Alkuperämaa:   Korean tasavalta
Alkuperäiskieli:  korea
Verkko:   KBS2
Esitetty:  25. maaliskuuta 2020 – 30. huhtikuuta 2020
Jaksoja:  24
Tuotanto
Tuotantoyhtiö(t):  Victory Contents
Aiheesta muualla
Virallinen sivusto
IMDb
Eoseowa (hangul: 저녁 같이 드실래요?, engl. Welcome) on televisioyhtiö KBS2:n esittämä eteläkorealainen draamasarja. Sen päärooleissa ovat Kim Myung-soo, Shin Ye-eun, Seo Ji-hoon, Yoon Ye-joo ja Kang Hoon.
Aiheesta muualla

Viralliset kotisivut
Etsi ja tuhoa

Yhdysvaltain sotilas etsii Vietkongin sissejä Vietnamin sodassa.
Etsi ja tuhoa on sodankäyntitapa, jossa aluevalloitusten sijasta paikannetaan liikkuva vihollisjoukko ja hävitetään se.  Taktiikkaa käytetään sissejä vastaan.
Etsi ja tuhoa on perinteisemmän "puhdista ja pidä alue" -taktiikan vastakohta. Etsi ja tuhoa -taktiikassa alueita ei oteta haltuun pysyvästi. Etsi ja tuhoa -partio siirtyy hyökkäyksensä jälkeen aina seuraavaan kohteeseen. Tällöin vihollinen voi vallata takaisin kohteena olleen alueen.
Etsi ja tuhoa -taktiikkaa on käytetty muun muassa Malaijan kriisissä ja Vietnamin sodassa sissejä vastaan. Vietnamin sodan etsi ja tuhoa -operaatioissa käytettiin helikoptereita.
Erikoiskriteeri

Erikoiskriteeri on argumentointivirhe, jossa argumentin läpimeno nojaa siihen, että sen todenperäisyydelle on poikkeavat, yleensä lievemmät vaatimukset kuin asianomainen vaatii muilta argumenteilta.
Esimerkiksi Jumalan olemassaoloa perustellaan joskus sillä, että kausaliteettiketjua ajassa taaksepäin seuraten kaikelle täytyy olla jokin alkupiste (niin kutsuttu kosmologinen todistus). Kun alkupisteeksi oletetaan määritelmän mukaisesti iankaikkinen jumala, ei tämän jumalan lähdettä vaadita enää perustelemaan samoin kuin kausaliteettiketjussa myöhempiä asioita.
Erikoiskriteeri on argumentointivirheenä paljastava siinä mielessä, että pelkästään tarve erikoiskriteerille  viestii argumentin ansiosta.selvennä
Esko Honkanen

Esko Olavi Honkanen (11. joulukuuta 1925 Kurkijoki – 2. kesäkuuta 2010 Helsinki) oli suomalainen opettaja, toimittaja ja kirjailija. Hän on käyttänyt myös nimimerkkiä Jouni Kaito.
Honkanen oli jatkosodassa kesällä 1944. Hän valmistui ylioppilaaksi Parikkalan yhteiskoulusta ja 1951 kansakoulunopettajaksi Helsingin Opettajakorkeakoulusta. Hän työskenteli opettajana eri paikkakunnilla ja vuodesta 1965 Helsingin Vuosaaressa. Opettajantyönsä ohella hän kirjoitti 16 nuortenkirjaa ja runokokoelman.
Honkanen oli perustamassa Helsingin Vuosaaressa ilmestyvää Vuosaari-lehteä ja oli vuodet 1965–2000 päätoimittaja. Hän on ollut myös Helsingin kaupunginvaltuutettuna kokoomuksessa ja liberaaleissa ja myös kaupunginhallituksessa 1997–2001. Muita luottamustoimia hänellä oli runsain määrin, ja hän oli innokas veteraaniurheilija.
Teoksia

Omalla nimellä:
Onnen kompassineula, kertomus nuorille. Karisto 1952
Järvistön nuoret, nuorisoromaani. Karisto 1953
Jäät lähtevät keväällä, romaani. Karisto 1954
Korpikylän pojat, kertomus urheilijapojista. Karisto 1955
Ohjelmaa nuorten juhliin. Valistus 1956
Myllypuron lapset. Valistus 1959
Rautaportti pitää, historiallinen kertomus Karjalasta. Valistus 1959
Laatokan lukko, historiallinen kertomus Karjalasta. Valistus 1960
Rekka-auton arvoitus, seikkailukertomus tytöille ja pojille. Seikkailusarja 23. Valistus 1963
Rivien välistä, runoja sodasta. Honkaset, Helsinki 1989
Nimimerkillä Jouni Kaito:
Sudenhuuto, seikkailukertomus rajaseuduilta. Karisto 1950, 2. painos omalla nimellä 1959
Hullunmylly, kertomus kesäyön kommelluksista. Karisto 1951
Meidän kylän mäkiseura, kertomus urheilijapojille. Karisto 1951
Pojat eivät pelkää, seikkailukertomus kaikille reippaille pojille. Karisto 1951
Salama iskee saareen, kesäisiä seikkailuja. Karisto 1951
Everything2

Everything2.com on Slashdotin viiteaineistoksi alun perin tarkoitettu avoin tietosanakirja. Järjestelmä on toteutettu Perl-ohjelmointikielellä ja MySQL-tietokannalla. Sitä ylläpitää yhdysvaltalainen Everything Development Company, joka käyttää sivua testialustana Perlillä kirjoitetulle avoimen lähdekoodin sanakirjaohjelmalleen. Järjestelmä on täysin englanninkielinen. Artikkeleita voi olla useampia otsikkoa kohden ja niiden tekijänoikeudet jäävät kokonaan kirjoittajille. Tekijänoikeuksia ei ole pakko lisensoida GNU-lisenssillä. Artikkeleita ei saa muokata muu kuin kirjoittaja itse.
Everything2 (suom. kaikki2) on ottanut tavoitteekseen kaiken tiedon kattamisen. Se ei pyri tietosanakirjamuotoon, jolloin neutraalia katsantokantaa ei ole pakko noudattaa. Henkilökohtaisen näkökulman lisäämistä itse asiassa kannustetaan. Tavoitteena ovat artikkeliotsikot, joiden alla on edustettuna monta erilaista näkökantaa. Järjestelmässä on myös chat-keskustelu, samalle pohjalle tehty lyhytviestiliittymä ja sille postituslistoja.
Yli 25 artikkelia kirjoittaneille annetaan päivittäin ääniä, joilla voi tukea joko artikkelin poistoa tai säilyttämistä. Vielä enemmän kirjoittaneille käyttäjille annetaan mahdollisuus nostaa artikkeli etusivulle.
Aiheesta muualla

Everything2.com
Etelästoa (Korintti)

| Etelästoa |
| --- | --- |
 Etelästoan rauniot.
Sijainti:  Archaía Kórinthos, Kórinthos, Korinthia, Peloponnesos, Kreikka
Koordinaatit:  37°54′18″N, 22°52′49″E
Rakennustyyppi:  stoa
Valmistumisvuosi:  noin 300–275 eaa. / 50–150 jaa.
Tyylisuunta:  doorilainen/joonialainen
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Etelästoa oli antiikin aikainen stoa eli pylväshalli Korintin kaupungissa Kreikassa. Sen rauniot sijaitsevat antiikin Korintin arkeologisella alueella nykyisessä Archaía Kórinthoksen kylässä Kórinthoksen kunnassa.
Etelästoa sijaitsi Korintin agoran eli torin etelälaidalla. Se rakennettiin alun perin hellenistisellä kaudella 200-luvun eaa. alkupuolella. Rakennus tuhoutui roomalaisten vallattua ja hävitettyä Korintin vuonna 146 eaa. Myöhemmin roomalaiset rakensivat sen uudelleen erilaisena ja suurempana vaiheittain noin vuosien 50–150 jaa. välisenä aikana.
Laajimmillaan stoan koko oli noin 164,4 × 25,2 metriä. Se oli kaksikerroksinen ja siinä oli julkisivun puolella 71 doorilaista pylvästä ja sisäpuolella kattoa tukemassa 34 joonialaista pylvästä. Pylväikön takana oli 33 kauppa- ja työpajahuonetta. Rakennus oli valmistuessaan koko Kreikan suurin julkinen rakennus.
Rakennuksen eteläpuolelle rakennettiin myöhemmin niin kutsuttu Eteläinen basilika. Sen sisäänkäynti kytkettiin stoaan. Lisäksi rakennuskokonaisuuteen kuuluivat muun muassa buleuterion eli neuvoston kokoontumistila, duovirien ja ediilien toimitilat, Isthmian kisoja järjestäneiden virkamiesten (agōnothetēs) toimitilat sekä mahdollisesti muita julkisia toimintoja. Kokonaisuuteen liitettiin myös kylpylä, latriini eli käymälä sekä lähdekaivorakennus. Stoan edustalla sijaitsi bēma eli puhujankoroke.
Etsijät

Etsijät voi tarkoittaa seuraavia:
Etsijät, Kauko Röyhkän albumi
Etsijät, John Fordin elokuva
Etsijät, televisiosarja, ohj. Teppo Airaksinen
The Searchers, brittiläinen pop-rock-yhtye
Etsijät, Erin Hunterin kirjasarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Etsijät”, voi hakea sivunnimihaulla, laajalla sivunnimihaulla tai tekstihaulla.
Elias Sehlstedt

| Elias Sehlstedt |
| --- | --- |
 Elias Sehlstedt
Henkilötiedot
Syntynyt: 8. joulukuuta 1808 Härnösand, Ruotsi
Kuollut: 22. kesäkuuta 1874 (65 vuotta) Tukholma, Ruotsi
Kansalaisuus:  Ruotsi
Ammatti:  kirjailija
Kirjailija
Salanimi: -dt
Äidinkieli: ruotsi
Tuotannon kieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Elias Sehlstedt, kirjailijanimi -dt, (8. joulukuuta 1808 Härnösand, Ruotsi – 22. kesäkuuta 1874 Tukholma, Ruotsi) oli ruotsalainen runoilija. Hänen isänsä toimi Härnösandissa kauppiaana. Sehlstedt kävi synnyinkaupungissa kimnaasin ja aloitti opinnot Uppsalassa 1829. Aikomus opiskella oikeustiedettä keskeytyi kuitenkin varojen puutteessa. Hän hankki muutaman vuoden ajan elantonsa kotiopettajantoimella, meni 1836 tullilaitoksen palvelukseen, oli vuodesta 1842 tulliselvittäjänä Memissä, 1847 "matkatarkastajana" Hornstullissa ja 1852 tullitarkastajana Sandhamnissa. Tästä tehtävästä hän jäi eläkkeelle 1869. Jo edellisenä vuonna Sehlstedt oli asettunut asumaan Tukholmaan Djurgårdenille. 1. toukokuuta 1875 paljastettiin hänen haudallaan Nya kyrkogårdenilla vapaaehtoisten rahoituksella hankittu muistomerkki, jossa on Frithiof Kjellbergin muotoilema pronssinen medaljonkimuotokuva.
Jo opiskeluaikana Sehlstedt kirjoitteli ahkerasti runoja. Hän sai 1832 nimimerkillä "-dt" joitakin runoja lehtiin, ja samana vuonna hän julkaisi Tukholmassa pienen runovihkon Norrlandsblommor af -dt. Sen jälkeen hän julkaisi useita runokokoelmia, ennen kuin 1861 ilmestyi ensimmäinen osa kokoelmasta Samlade sånger och visor, gammalt och nytt. Sitä seurasi neljä muuta, joista kolme ilmestyi hänen elinaikanaan 1862, 1867 ja 1871 ja 1876 viimeinen, johon sisältyy Arvid Ahnfeltin kirjoittama runoilijan elämäkerta. Carl Snoilsky julkaisi 1892 Sehlstedtin Sånger och visor i urval.
Sehlstedt oli jo heti runoilijanuransa alussa hyvin suosittu, ja säveltäjät halusivat kilpaa säveltää hänen laulujaan. Nuorten opiskelijoiden lauluja "Den moderne kriganen" ja "Norrrlänningens hemlängtan" laulettiin pian kaikkialla Ruotsissa, samoin myöhempiä lauluja. Sehlstedtin laulut olivat pääasiassa humoristisia. Niiden sävy oli lempeän humoristista, tosin satiiriakin niissä on, mutta Sehlstedtin satiiri on ystävällistä, ei kitkerää, ja usein päällimmäisenä sävynä on idylli. Erityisen osan Sehlstedtin tuotantoa muodostavat hänen proosansa ja runomuotoiset humoristiset kuvaukset matkoista eri puolille Ruotsia. Kuvauksia ilmestyi ensin Svea folk-kalenderissa, ja yleisö otti ne laulujen tavoin myönteisesti vastaan.
Teokset

Norrlandsblommor af -dt, 1832
Knäppar på lyran, 1844
Småplock på vers, 1850
Fiskmåsen, poetisk vårkalender för 1853
Fyrbåken, 1854, kalenteri
Utkiken, 1857, kalenteri
Telegrafen, 1857, kalenteri
Samlade sånger och visor, gammalt och nytt, 1861, neljä lisäosaa 1862, 1867, 1871 ja 1876
Sånger och visor i urval 1892, sisältää Carl Snoilskyn laatiman elämäkerran
Aiheesta muualla

Kuvia tai muita tiedostoja aiheesta Elias Sehlstedt Wikimedia Commonsissa
Etsijät (televisiosarja)

| Etsijät |
| --- | --- |
Tyyli:  komedia
Kestoaika:  22 minuuttia
Pääosissa:  Pirjo Lonka, Kari Hietalahti, Heikki Ranta, Pia Andersson, Tommi Liski
Alkuperämaa:  Suomi
Alkuperäiskieli:  suomi
Verkko:  Yle Areena
Julkaistu:  2023
Tuotantokausia:  1
Jaksoja:  7
Tuotanto
Tuottaja(t):  Melli Maikkula, John Lundsten
Ohjaaja(t):  Teppo Airaksinen
Käsikirjoittaja(t):  John Lundsten, Tommi Liski, Melli Maikkula, Teppo Airaksinen
Leikkaaja(t):  Toni Tikkanen
Lavastaja(t):  Santtu Toivola
Kuvaaja(t):  Aarne Tapola
Tuotantoyhtiö(t):  TACK Films
Aiheesta muualla
IMDb
Etsijät on suomalainen seitsemänosainen komediasarja, joka kertoo syrjäisen kylän vapaaehtoisista ruumiinetsijöistä. Viisi intohimoista true crime -harrastelijaa on perustanut kadonneiden etsintään erikoistuneen YOLO-yhdistyksen. Yhdessä he rakastavat ja vihaavat toisiaan samalla, kun tarpovat metsässä tavoitteenaan löytää kadonnut henkilö ja elämälle tarkoitus.
Sarjan on ohjannut Teppo Airaksinen, pääkäsikirjoittajana John Lundsten ja käsikirjoittajina Tommi Liski, Melli Maikkula sekä Teppo Airaksinen. Päärooleissa nähdään Pirjo Lonka, Kari Hietalahti, Heikki Ranta, Pia Andersson ja Tommi Liski.
Sarja julkaistiin Yle Areenassa 28.9.2023. Ylelle sarjan on tuottanut TACK Films.
Everything But the Girl (kappale)

| ”Everything But the Girl” Darin |
| --- | --- | --- |

Singlen tiedot
 Albumilta: Break the News
 Julkaistu: 31. tammikuuta 2007
 Tuottaja(t): Fredrik Thomander Anders Wikström
 Tyylilaji: Pop
 Kesto: 03.48
 Levy-yhtiö: Columbia
Darinin muut singlet
| ”Perfect” 2006 | ”Everything But the Girl” 2007 | ”Desire” 2007 |
Everything But the Girl on ruotsalaislaulaja Darinin single, joka julkaistiin 31. tammikuuta 2007. Kappale on myös Darinin vuonna 2006 julkaistulla Break the News -albumilla.
Fredrik Thomanderin ja Anders Wikströmin tuottamasta kappaleesta on tehty myös musiikkivideo.
Kappaleet

Everything But the Girl
Everything But the Girl (Instrumental)